1999/801/EY: Neuvoston päätös, tehty 22 päivänä lokakuuta 1999, Välimeren suojelemista maalta peräisin olevalta pilaantumiselta koskevaan pöytäkirjaan tehtyjen muutosten hyväksymisestä (Barcelonan yleissopimus)



Virallinen lehti nro L 322 , 14/12/1999 s. 0018 - 0031



NEUVOSTON PÄÄTÖS, tehty 22 päivänä lokakuuta 1999, Välimeren suojelemista maalta peräisin olevalta pilaantumiselta koskevaan pöytäkirjaan tehtyjen muutosten hyväksymisestä (Barcelonan yleissopimus) (1999/801/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: 1) Yhteisö on sopimuspuolena Välimeren suojelemista pilaantumiselta koskevassa yleissopimuksessa(2), jäljempänä "Barcelonan yleissopimus", ja se on tehnyt myös neljä Barcelonan yleissopimuksen yhteydessä hyväksyttyä pöytäkirjaa, jotka ovat aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskeva pöytäkirja(3), yhteistyötä öljyn ja muiden vahingollisten aineiden aiheuttaman Välimeren pilaantumisen torjumiseksi hätätilanteessa koskeva pöytäkirja(4),Välimeren suojelemista maalta peräisin olevalta pilaantumiselta koskeva pöytäkirja(5) sekä Välimeren erityisiä suojelualueita koskeva pöytäkirja(6). 2) Komissio on yhteisön puolesta osallistunut Välimeren suojelemista maalta peräisin olevalta pilaantumiselta koskevan pöytäkirjan, jäljempänä "pöytäkirja", tarkistamista koskeviin neuvotteluihin. 3) Euroopan yhteisön perustamissopimuksen 174 artiklan mukaan yhteisön ympäristöpolitiikalla myötävaikutetaan sellaisten tavoitteiden saavuttamiseen, jotka koskevat ympäristön laadun säilyttämistä, suojelua ja parantamista sekä sellaisten toimenpiteiden edistämistä kansainvälisellä tasolla, joilla puututaan alueellisiin tai maailmanlaajuisiin ympäristöongelmiin. 4) Pöytäkirjaan tehtyjen muutosten soveltamisala kuuluu ainakin osittain yhteisön toimivallan piiriin. Yhteisö on antanut useita direktiivejä tällä alalla(7). Siksi yhteisö valvoo, ettei näiden kansainvälisten sopimusten tekeminen heikennä nykyistä yhteisön lainsäädäntöä tai muuta sen soveltamisalaa. 5) Yhteisön liittyminen tarkistettuun pöytäkirjaan edistää Euroopan yhteisön perustamissopimuksen 174 artiklassa vahvistettujen tavoitteiden saavuttamista. 6) Tarkistettu pöytäkirja hyväksyttiin ja avattiin allekirjoituksille Syrakusassa 7 ja 8 päivänä maaliskuuta 1996 pidetyssä täysivaltaisten edustajien konferenssissa. 7) Neuvosto teki päätöksen pöytäkirjan allekirjoittamisesta 22 päivänä heinäkuuta 1996, jolloin tarkistettu pöytäkirja ei kuitenkaan enää ollut avoinna allekirjoituksille, ON PÄÄTTÄNYT SEURAAVAA: 1 artikla Välimeren suojelemista maalta peräisin olevalta pilaantumiselta koskevaan tarkistettuun pöytäkirjaan tehdyt muutokset hyväksytään yhteisön puolesta. Mainitut muutokset ovat tämän päätöksen ohessa. 2 artikla Neuvoston puheenjohtaja valtuutetaan ilmoittamaan yhteisön puolesta Välimeren suojelemista maalta peräisin olevalta pilaantumiselta koskevaan tarkistettuun pöytäkirjaan tehtyjen muutosten hyväksymisestä Välimeren suojelemista pilaantumiselta koskevan yleissopimuksen 16 artiklan mukaisesti(8). 3 artikla Tämä päätös julkaistaan Euroopan yhteisöjen virallisessa lehdessä. Se tulee voimaan päivänä, jona se tehdään. Tehty Luxemburgissa 22 päivänä lokakuuta 1999. Neuvoston puolesta Puheenjohtaja S. MÖNKÄRE (1) EYVL C 219, 30.7.1999, s. 186. (2) Päätös 77/585/ETY, EYVL L 240, 19.9.1977, s. 1. (3) Päätös 77/585/ETY, EYVL L 240, 19.9.1977, s. 1. (4) Päätös 81/420/ETY, EYVL L 162, 19.6.1981, s. 4. (5) Päätös 83/101/ETY, EYVL L 67, 12.3.1983, s. 1. (6) Päätös 84/132/ETY, EYVL L 68, 10.3.1984, s. 36. (7) Neuvoston direktiivi 76/464/ETY, annettu 4 päivänä toukokuuta 1976, tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta (EYVL L 129, 18.5.1976, s. 23), direktiivi sellaisena kuin se on muutettuna direktiivillä 91/692/ETY (EYVL L 377, 31.12.1991, s. 48). Neuvoston direktiivi 96/61/EY, annettu 24 päivänä syyskuuta 1996, ympäristön pilaantumisen ehkäisemisen ja vähentämisen yhtenäistämisestä (EYVL L 257, 10.10.1996, s. 26). (8) Välimeren suojelemista maalta peräisin olevalta pilaantumiselta koskevan pöytäkirjan muutosten voimaantulopäivä julkaistaan Euroopan yhteisöjen virallisessa lehdessä Euroopan unionin neuvoston pääsihteeristön toimesta.